SPRC "2022Q3

การแพร่ระบาดของโรคติดเชื้อไวรัสโคโรน่า 2019 และสถานการณ์ราคาน้ำมัน

ตั้งแต่ต้นปี พ.ศ. 2565 เป็นต้นมา สถานการณ์การแพร่ระบาดของโรคติดเชื้อไวรัสโคโรน่า 2019 ไม่ได้ร้ายแรงเท่าปีก่อน ประกอบกับ 
การฟื้นตัวของกิจกรรมทางเศรษฐกิจในประเทศ ส่งผลให้อุปสงค์ของผลิตภัณฑ์ปิโตรเลียมในช่วงเก้าเดือนแรกของปี พ.ศ. 2565 เพิ่มสูงขึ้น 
เมื่อเทียบกับช่วงเวลาเดียวกันในปี พ.ศ. 2564 นอกจากนี้ สถานการณ์ความขัดแย้งระหว่างรัสเซียและยูเครนยังส่งผลให้ราคาน้ำมันเพิ่มสูงขึ้นเช่นกันเมื่อเทียบกับช่วงเวลาเดียวกันในปีก่อน ทั้งสองปัจจัยดังกล่าวส่งผลให้รายได้จากการขายในช่วงเก้าเดือนแรกของปี พ.ศ. 2565 เพิ่มขึ้นจำนวน 2,465 ล้านดอลลาร์สหรัฐอเมริกา หรือ 97,611 ล้านบาท ซึ่งคิดเป็นร้อยละ 66 เมื่อเทียบกับช่วงเวลาเดียวกันในปี พ.ศ. 2564

ผลกระทบจากเหตุการณ์น้ำมันดิบรั่ว

เมื่อวันที่ 25 มกราคม พ.ศ. 2565 ได้เกิดเหตุน้ำมันดิบรั่วไหลที่บริเวณทุ่นผูกเรือน้ำลึกแบบทุ่นเดี่ยวกลางทะเลของบริษัท 
บริษัทได้ร่วมกับหน่วยงานภาครัฐปฏิบัติการขจัดคราบน้ำมันทันทีเพื่อลดผลกระทบต่อชายฝั่งและพื้นที่อ่อนไหว โดยปัจจุบัน
คราบน้ำมันได้ถูกกำจัดเรียบร้อยแล้ว การประเมินผลกระทบระยะยาวหรือการฟื้นฟูที่อาจจำเป็นในพื้นที่ที่ได้รับผลกระทบอยู่ระหว่างการดำเนินการโดยร่วมกับหน่วยงานของรัฐ ผู้เชี่ยวชาญจากภายนอก และชุมชน ในปัจจุบัน โรงกลั่นน้ำมันของบริษัทสามารถดำเนินการกลั่นได้ตามปกติ

บริษัทได้จัดเตรียมแผนเยียวยาในระยะสั้นและระยะยาวเพื่อการช่วยเหลือผู้ที่ได้รับผลกระทบ และปัจจุบันอยู่ระหว่างการดำเนินการเพื่อเรียกร้องเงินภายใต้ความคุ้มครองตามกรมธรรม์ประกันภัยจากบริษัทประกันภัย

บริษัทได้รับรู้ค่าใช้จ่ายจากความเสียหายดังกล่าวในงบกำไรขาดทุนเบ็ดเสร็จสำหรับงวดเก้าเดือนสิ้นสุดวันที่ 30 กันยายน พ.ศ. 2565 
เป็นจำนวนเงินรวมทั้งสิ้น 46.73 ล้านดอลลาร์สหรัฐอเมริกา หรือ 1,562.02 ล้านบาท เป็นส่วนหนึ่งของค่าใช้จ่ายในการบริหาร 
ซึ่งค่าใช้จ่ายและประมาณการหนี้สินส่วนใหญ่เป็นค่าใช้จ่ายในการตอบโต้ภาวะฉุกเฉินในการขจัดคราบน้ำมันและเงินช่วยเหลือที่จ่ายให้กับผู้ที่ได้รับผลกระทบ

ทั้งนี้ ณ วันที่ 30 กันยายน พ.ศ. 2565 ค่าใช้จ่ายดังกล่าวได้รวมประมาณการหนี้สินจากเหตุการณ์น้ำมันดิบรั่วไว้แล้ว และบริษัทอาจมีค่าใช้จ่ายที่อาจจะเกิดขึ้นได้ในอนาคต

เกณฑ์ในการจัดทำข้อมูลทางการเงิน

ข้อมูลทางการเงินระหว่างกาลได้จัดทำขึ้นตามมาตรฐานการบัญชีไทย ฉบับที่ 34 เรื่อง การรายงานทางการเงินระหว่างกาล และข้อกำหนดเพิ่มเติมอื่นเกี่ยวกับรายงานทางการเงินที่ออกภายใต้พระราชบัญญัติหลักทรัพย์และตลาดหลักทรัพย์

ข้อมูลทางการเงินระหว่างกาลนี้ควรอ่านควบคู่กับงบการเงินของรอบปีบัญชีสิ้นสุดวันที่ 31 ธันวาคม พ.ศ. 2564

ข้อมูลทางการเงินระหว่างกาลฉบับภาษาอังกฤษจัดทำขึ้นจากข้อมูลทางการเงินระหว่างกาลฉบับภาษาไทยที่จัดทำตามกฎหมาย ในกรณี
ที่มีเนื้อความขัดแย้งกันหรือมีการตีความในสองภาษาที่แตกต่างกัน ให้ใช้ข้อมูลทางการเงินระหว่างกาลฉบับภาษาไทยเป็นหลัก

นโยบายการบัญชีที่ใช้ในการจัดทำข้อมูลทางการเงินระหว่างกาลเป็นนโยบายเดียวกันกับนโยบายการบัญชีที่ใช้ในการจัดทำงบการเงินสำหรับปีบัญชีสิ้นสุดวันที่ 31 ธันวาคม พ.ศ. 2564

ประมาณการทางบัญชี

ในการจัดทำข้อมูลทางการเงินระหว่างกาล ผู้บริหารต้องใช้ดุลยพินิจ การประมาณการ และข้อสมมติที่มีผลกระทบต่อการนำนโยบายการบัญชีมาใช้ และจำนวนเงินของสินทรัพย์และหนี้สิน รายได้และค่าใช้จ่าย ผลที่เกิดขึ้นจริงอาจจะแตกต่างจากการประมาณการ

มาตรฐานการรายงานทางการเงินฉบับปรับปรุงที่ประกาศโดยสภาวิชาชีพบัญชีที่มีผลบังคับใช้สำหรับรอบระยะเวลาบัญชี
ในหรือหลังวันที่ 1 มกราคม พ.ศ. 2566 ที่เกี่ยวข้องกับกิจการ

กิจการอยู่ระหว่างการประเมินผลกระทบและไม่ได้นำมาตรฐานการรายงานทางการเงินที่มีการปรับปรุงใหม่มาถือปฏิบัติก่อน
วันบังคับใช้

บริษัทผลิตผลิตภัณฑ์ปิโตรเลียมในประเทศไทยสำหรับตลาดในประเทศและต่างประเทศ โดยใช้ประโยชน์จากสินทรัพย์เดียวกัน 
บริษัทมีเพียงหนึ่งส่วนงานที่รายงาน คือ โรงกลั่น ผู้มีอำนาจตัดสินใจสูงสุดด้านการดำเนินงานสอบทานรายงานภายในซึ่งรายงาน
ผลประกอบการของบริษัททั้งหมดเพื่อที่จะประเมินผลการปฏิบัติงานและจัดสรรทรัพยากร ผู้มีอำนาจตัดสินใจสูงสุดด้านการดำเนินงาน
จะประเมินผลการปฏิบัติงานของส่วนงานที่รายงานโดยวัดผลจากรายได้ ต้นทุน กำไรขั้นต้น และกำไรก่อนดอกเบี้ยรับและดอกเบี้ยจ่าย ภาษีเงินได้ ค่าเสื่อมราคาและค่าตัดจำหน่าย ซึ่งเป็นข้อมูลเดียวกันกับข้อมูลทางการเงินนี้

รายได้หลักของบริษัทเกิดจากการขายผลิตภัณฑ์ปิโตรเลียมให้แก่ลูกค้า กล่าวคือการส่งผลิตภัณฑ์ปิโตรเลียม ซึ่งรวมถึงก๊าซปิโตรเลียมเหลว น้ำมันเบนซิน น้ำมันเชื้อเพลิงอากาศยาน น้ำมันดีเซล น้ำมันเตา ยางมะตอย และผลิตภัณฑ์อื่นให้แก่ลูกค้า ผ่านทางเรือบรรทุก ทางรถบรรทุก หรือทางระบบท่อส่งผลิตภัณฑ์ ซึ่งบริษัทเสร็จสิ้นการปฏิบัติตามภาระที่ต้องปฏิบัติ ณ เวลาใดเวลาหนึ่ง

บริษัทมีรายได้ร้อยละ 40 (พ.ศ. 2564: ร้อยละ 45) มาจากรายได้รับจากบุคคลหรือกิจการที่เกี่ยวข้องกัน โดยจำนวนรายได้รับจากบุคคลหรือกิจการที่เกี่ยวข้องกันแสดงอยู่ในหมายเหตุข้อ 9

สินทรัพย์ทางการเงินซึ่งประกอบด้วย เงินสดและรายการเทียบเท่าเงินสด และลูกหนี้การค้าและลูกหนี้อื่น และหนี้สินทางการเงิน
ซึ่งประกอบด้วยเงินกู้ยืมจากสถาบันการเงิน และหนี้สินหมุนเวียนอื่น แสดงด้วยราคาทุนตัดจำหน่าย มูลค่ายุติธรรมของสินทรัพย์และหนี้สินทางการเงินดังกล่าวไม่ได้มีความแตกต่างที่มีสาระสำคัญจากมูลค่าตามบัญชี

ณ วันที่ 30 กันยายน พ.ศ. 2565 บริษัทมีหนี้สินอนุพันธ์ทางการเงินที่วัดมูลค่าด้วยมูลค่ายุติธรรมผ่านกำไรขาดทุน ซึ่งประกอบด้วย สัญญาแลกเปลี่ยนสกุลเงินและอัตราดอกเบี้ยจำนวน 30,815,797 ดอลลาร์สหรัฐอเมริกา หรือ 1,173,092,958 บาท (31 ธันวาคม พ.ศ. 2564: หนี้สินอนุพันธ์ทางการเงินจำนวน 9,125,341 ดอลลาร์สหรัฐอเมริกา หรือ 306,546,651 บาท) โดยใช้เทคนิคการประเมินมูลค่าสำหรับการประเมินมูลค่ายุติธรรมระดับที่ 2 กล่าวคือ มูลค่ายุติธรรมของสัญญาแลกเปลี่ยนสกุลเงินและอัตราดอกเบี้ยคำนวณโดยใช้อัตราแลกเปลี่ยนล่วงหน้าที่กำหนดไว้ในตลาดที่มีการซื้อขายคล่อง และอัตราดอกเบี้ยล่วงหน้าที่อ้างอิงจากเส้นอัตราผลตอบแทนที่สังเกตได้ (observable yield curves)

ลูกหนี้การค้า สามารถวิเคราะห์ตามอายุหนี้ที่ค้างชำระได้ดังนี้

ภายใต้ข้อกำหนดของกระทรวงพลังงาน บริษัทต้องตั้งสำรองน้ำมันไว้อย่างน้อยร้อยละ 4 ของปริมาณน้ำมันสำเร็จรูปที่ผลิตได้สำหรับจำหน่ายในประเทศ (พ.ศ. 2564: ร้อยละ 4) และต้องสำรองปริมาณน้ำมันสำเร็จรูปไว้อย่างน้อยร้อยละ 5 ของปริมาณน้ำมันสำเร็จรูป
ที่นำเข้ามาในราชอาณาจักร (พ.ศ. 2564: ร้อยละ 5) ซึ่งปริมาณการสำรองนั้นขึ้นอยู่กับแผนการผลิตและปริมาณการผลิต 
ณ วันที่ 30 กันยายน พ.ศ. 2565 สินค้าคงเหลือข้างต้นได้รวมน้ำมันดิบที่บริษัทจะต้องสำรองขั้นต่ำจำนวน 192,342,162 ดอลลาร์สหรัฐอเมริกา หรือ 7,322,062,184 บาท (31 ธันวาคม พ.ศ. 2564: 127,550,265 ดอลลาร์สหรัฐอเมริกา หรือ 4,284,783,282 บาท)

สำหรับงวดเก้าเดือนสิ้นสุดวันที่ 30 กันยายน พ.ศ. 2565 บริษัทรับรู้รายการขาดทุนจากการลดมูลค่าสินค้าคงเหลือในงบกำไรขาดทุนเบ็ดเสร็จเป็นจำนวน 75,568,335 ดอลลาร์สหรัฐอเมริกา หรือ 2,776,024,755 บาท

สำหรับงวดเก้าเดือนสิ้นสุดวันที่ 30 กันยายน พ.ศ. 2565 บริษัทรับรู้ขาดทุนจากสินค้าและวัสดุอื่นล้าสมัยในงบกำไรขาดทุนเบ็ดเสร็จเป็นจำนวน 610,415 ดอลลาร์สหรัฐอเมริกา หรือ 20,789,728 บาท

การเปลี่ยนแปลงของที่ดิน อาคารและอุปกรณ์ สำหรับงวดเก้าเดือนสิ้นสุดวันที่ 30 กันยายน พ.ศ. 2565 มีดังนี้

8.1	เงินกู้ยืมระยะสั้นจากสถาบันการเงิน

ณ วันที่ 30 กันยายน พ.ศ. 2565 เงินกู้ยืมระยะสั้นจากสถาบันการเงินประกอบด้วยเงินกู้ยืมสกุลเงินบาท ซึ่งมีกำหนดชำระภายใน 3 เดือน

8.2	เงินกู้ยืมระยะยาวจากสถาบันการเงิน

การเปลี่ยนแปลงของเงินกู้ยืมสำหรับงวดเก้าเดือนสิ้นสุดวันที่ 30 กันยายน พ.ศ. 2565 มีดังนี้

บริษัทมีสัญญาเงินกู้ยืมระยะยาวกับสถาบันการเงินประกอบด้วยเงินกู้ยืมสกุลเงินดอลลาร์สหรัฐอเมริกาที่อัตราดอกเบี้ย 3 เดือน LIBOR บวกร้อยละ 1.30 และสกุลเงินเยนที่อัตราดอกเบี้ย 3 เดือน TONA บวกร้อยละ 0.73847

มูลค่ายุติธรรมของเงินกู้ยืมส่วนที่หมุนเวียนมีมูลค่าเท่ากับราคาตามบัญชี เนื่องจากผลกระทบของอัตราคิดลดไม่มีสาระสำคัญ วิธีการวัดมูลค่ายุติธรรมได้เปิดเผยไว้ในหมายเหตุข้อ 4

บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัทหรือถูกควบคุมโดยบริษัทไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัท รวมถึงบริษัทที่ทำหน้าที่ถือหุ้น บริษัทย่อย และกิจการที่เป็นบริษัทในเครือเดียวกัน นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท ผู้บริหารสำคัญ กรรมการหรือพนักงานของบริษัท ตลอดทั้งสมาชิก
ในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ จะคำนึงถึงเนื้อหาของความสัมพันธ์มากกว่ารูปแบบทางกฎหมาย

ผู้ถือหุ้นรายใหญ่ของบริษัทคือ Chevron South Asia Holding Pte Ltd. ซึ่งจดทะเบียนในประเทศสิงคโปร์ บริษัทดังกล่าวถือหุ้นในบริษัทคิดเป็นจำนวนร้อยละ 60.56 จำนวนหุ้นที่เหลือร้อยละ 39.44 ถือโดยบุคคลทั่วไป บริษัทที่มีอำนาจควบคุมสูงสุดของบริษัท คือ Chevron Corporation ซึ่งจดทะเบียนในประเทศสหรัฐอเมริกา

รายการต่อไปนี้เป็นรายการกับบุคคลหรือกิจการที่เกี่ยวข้องกัน

ก)	รายได้จากการขายสินค้าและบริการ

รายการที่เกิดขึ้นกับบริษัทข้างต้นเป็นไปตามเงื่อนไขและข้อตกลงในเชิงพาณิชย์ซึ่งอ้างอิงจากราคาตลาด

ข)	การซื้อสินค้าและบริการ

รายการที่เกิดขึ้นกับบริษัทข้างต้นเป็นไปตามเงื่อนไขและข้อตกลงในเชิงพาณิชย์ซึ่งอ้างอิงจากราคาตลาด

ค)	ยอดค้างชำระที่เกิดจากการซื้อ/ขายสินค้าและบริการ

ยอดคงเหลือ ณ วันสิ้นรอบระยะเวลารายงานที่เกี่ยวข้องกับรายการกับบริษัทในเครือเดียวกัน มีดังนี้

ง)	ค่าตอบแทนคณะกรรมการและผู้บริหาร

ค่าตอบแทนที่จ่ายหรือค้างจ่ายสำหรับผู้บริหาร มีดังนี้

ณ วันที่ 30 กันยายน พ.ศ. 2565 บริษัทมีหนังสือค้ำประกันจากธนาคารเกี่ยวกับการใช้ที่ดินในนิคมอุตสาหกรรมมาบตาพุด การใช้ไฟฟ้า ภาษีมูลค่าเพิ่มและอื่น ๆ เป็นจำนวนเงินรวมทั้งสิ้น 2.66 ล้านดอลลาร์สหรัฐอเมริกา หรือ 101.09 ล้านบาท

ในการประชุมสามัญผู้ถือหุ้นประจำปี พ.ศ. 2565 เมื่อวันที่ 8 เมษายน พ.ศ. 2565 ผู้ถือหุ้นได้มีมติอนุมติให้ประกาศจ่ายเงินปันผลประจำปีจากกำไรสุทธิประจำปี พ.ศ. 2564 เป็นจำนวนเงิน 23.39 ล้านดอลลาร์สหรัฐอเมริกา หรือเทียบเท่าในอัตราหุ้นละ 0.1785 บาท เป็นจำนวนเงินทั้งสิ้น 773.96 ล้านบาท โดยบริษัทได้จ่ายเงินปันผลให้ผู้ถือหุ้นในวันที่ 6 พฤษภาคม พ.ศ. 2565

ในการประชุมคณะกรรมการบริษัทครั้งที่ 3 เมื่อวันที่ 11 สิงหาคม พ.ศ. 2565 คณะกรรมการได้มีมติอนุมติให้ประกาศจ่ายเงินปันผลระหว่างกาลจากกำไรสุทธิตั้งแต่วันที่ 1 มกราคม พ.ศ. 2565 ถึงวันที่ 30 มิถุนายน พ.ศ. 2565 เป็นจำนวนเงิน 112.85 ล้านดอลลาร์สหรัฐอเมริกา หรือเทียบเท่าในอัตราหุ้นละ 0.96 บาท เป็นจำนวนเงินทั้งสิ้น 4,162.47 ล้านบาท โดยบริษัทได้จ่ายเงินปันผลให้ผู้ถือหุ้นในวันที่ 8 กันยายน พ.ศ. 2565

ณ วันที่ 30 กันยายน พ.ศ. 2565 บริษัทมีภาระผูกพันดังต่อไปนี้

ค่าเครื่องจักรและอุปกรณ์ ค่าซ่อมแซมและบำรุงรักษา และค่าติดตั้งที่ยังไม่แล้วเสร็จ เป็นเงินประมาณ 9.97 ล้านดอลลาร์
สหรัฐอเมริกา หรือ 379.70 ล้านบาท

ค่าวัตถุดิบและค่าพลังงานซึ่งรวมถึงน้ำมันดิบ ไฮโดรเจน ก๊าซธรรมชาติ และไฟฟ้าสำรองเป็นเงินประมาณ 1,332.76 ล้านดอลลาร์สหรัฐอเมริกา หรือ 50,735.54 ล้านบาท

ข้อมูลทางการเงินระหว่างกาลนี้ได้รับอนุมัติโดยคณะกรรมการบริษัท เมื่อวันที่ 8 พฤศจิกายน พ.ศ. 2565

| 1	เหตุการณ์สำคัญระหว่างงวดที่รายงาน |



| 2	นโยบายการบัญชี |



| 3	ข้อมูลจำแนกตามส่วนงาน |



| 4	สินทรัพย์และหนี้สินทางการเงิน |



| 5	ลูกหนี้การค้า |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 30 กันยายน | 31 ธันวาคม | 30 กันยายน | 31 ธันวาคม |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| ไม่เกิน 3 เดือน | 378,016,286 | 364,919,171 | 14,383,355,670 | 12,247,830,548 |

| 3 - 6 เดือน | - | - | - | - |

| 6 - 12 เดือน | - | - | - | - |

| เกินกว่า 12 เดือน | - | - | - | - |

| รวมลูกหนี้การค้า | 378,016,286 | 364,919,171 | 14,383,355,670 | 12,247,830,548 |

| หัก  ค่าเผื่อผลขาดทุนตาม TFRS 9 | - | - | - | - |

|  | 378,016,286 | 364,919,171 | 14,383,355,670 | 12,247,830,548 |



| 6	สินค้าคงเหลือ |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 30 กันยายน | 31 ธันวาคม | 30 กันยายน | 31 ธันวาคม |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| น้ำมันดิบ (สุทธิจากค่าเผื่อ) | 284,305,161 | 189,629,880 | 10,822,900,427 | 6,370,217,592 |

| ผลิตภัณฑ์ปิโตรเลียม (สุทธิจากค่าเผื่อ) | 185,817,941 | 123,182,805 | 7,073,698,781 | 4,138,067,649 |

| สินค้าและวัสดุอื่น (สุทธิจากค่าเผื่อ) | 22,268,986 | 23,903,115 | 847,733,561 | 802,974,945 |

|  | 492,392,088 | 336,715,800 | 18,744,332,769 | 11,311,260,186 |

| น้ำมันดิบระหว่างทาง (สุทธิจากค่าเผื่อ) | 290,374,940 | 154,043,657 | 11,053,964,167 | 5,174,773,173 |

| สินค้าคงเหลือ - สุทธิ | 782,767,028 | 490,759,457 | 29,798,296,936 | 16,486,033,359 |



| 7	ที่ดิน อาคารและอุปกรณ์ |



|  | หน่วย: ดอลลาร์สหรัฐอเมริกา | หน่วย: บาท |

|  |  |  |

| ราคาตามบัญชีต้นงวด - สุทธิ | 720,951,014 | 24,218,835,325 |

| ซื้อสินทรัพย์ | 3,341,725 | 116,393,988 |

| ค่าเสื่อมราคา | (54,463,264) | (1,894,371,693) |

| ผลต่างของอัตราแลกเปลี่ยนจากการแปลงค่าข้อมูลทางการเงิน | - | 3,058,143,849 |

| ราคาตามบัญชีปลายงวด - สุทธิ | 669,829,475 | 25,499,001,469 |



| 8	เงินกู้ยืม |



|  | หน่วย: ดอลลาร์สหรัฐอเมริกา | หน่วย: บาท |

|  |  |  |

| มูลค่าตามบัญชีต้นงวด | 239,746,239 | 8,053,791,855 |

| การจ่ายคืนเงินกู้ยืม | (82,500,000) | (2,952,712,500) |

| ผลของการเปลี่ยนแปลงในอัตราแลกเปลี่ยนเงินตราต่างประเทศ | (22,419,538) | (780,468,957) |

| ผลต่างของอัตราแลกเปลี่ยนจากการแปลงค่าข้อมูลทางการเงิน | - | 811,958,694 |

| มูลค่าตามบัญชีปลายงวด | 134,826,701 | 5,132,569,092 |



| 9	รายการกับบุคคลหรือกิจการที่เกี่ยวข้องกัน |



| กิจการที่เกี่ยวข้องกัน | ลักษณะความสัมพันธ์ | ธุรกรรมหลักที่เกี่ยวข้องกับบริษัท |

|  |  |  |

| Chevron South Asia Holding Pte. Ltd. | ผู้ถือหุ้นใหญ่ | การถือหุ้นในบริษัท |

|  |  |  |

| บริษัทในเครือเดียวกัน | กิจการที่เกี่ยวข้องกับบริษัท ที่มีอำนาจควบคุมสูงสุด | การจัดหาน้ำมันดิบและวัตถุดิบให้กับบริษัท และซื้อผลิตภัณฑ์ต่าง ๆ จากบริษัท |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 30 กันยายน | 30 กันยายน | 30 กันยายน | 30 กันยายน |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| รายได้จากการขายสินค้า |  |  |  |  |

| กับบริษัทในเครือเดียวกัน |  |  |  |  |

| - บริษัท เชฟรอน (ประเทศไทย) จำกัด | 703,358,250 | 491,182,755 | 25,732,220,889 | 16,256,233,574 |

| - บริษัทอื่นในเครือเดียวกัน | 234,366,527 | 21,842,503 | 8,574,252,512 | 722,901,670 |

|  | 937,724,777 | 513,025,258 | 34,306,473,401 | 16,979,135,244 |

|  |  |  |  |  |

| รายได้จากการให้บริการ    กับบริษัทในเครือเดียวกัน | 636,412 | 212,893 | 22,905,490 | 7,045,943 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดเก้าเดือนสิ้นสุดวันที่ | 30 กันยายน | 30 กันยายน | 30 กันยายน | 30 กันยายน |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| รายได้จากการขายสินค้า |  |  |  |  |

| กับบริษัทในเครือเดียวกัน |  |  |  |  |

| - บริษัท เชฟรอน (ประเทศไทย) จำกัด | 2,205,100,521 | 1,594,423,519 | 76,760,052,692 | 50,484,370,600 |

| - บริษัทอื่นในเครือเดียวกัน | 345,374,928 | 87,248,163 | 12,337,900,528 | 2,753,095,514 |

|  | 2,550,475,449 | 1,681,671,682 | 89,097,953,220 | 53,237,466,114 |

|  |  |  |  |  |

| รายได้จากการให้บริการ    กับบริษัทในเครือเดียวกัน | 1,108,267 | 668,523 | 38,875,134 | 21,148,787 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 30 กันยายน | 30 กันยายน | 30 กันยายน | 30 กันยายน |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| การซื้อสินค้ากับบริษัทในเครือเดียวกัน | 1,322,558,981 | 567,834,048 | 48,385,555,804 | 18,793,092,429 |

|  |  |  |  |  |

| การซื้อบริการกับบริษัทในเครือเดียวกัน | 1,757,800 | 1,110,249 | 60,821,982 | 36,744,908 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดเก้าเดือนสิ้นสุดวันที่ | 30 กันยายน | 30 กันยายน | 30 กันยายน | 30 กันยายน |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| การซื้อสินค้ากับบริษัทในเครือเดียวกัน | 3,493,925,003 | 1,691,466,474 | 122,080,227,353 | 53,679,060,478 |

|  |  |  |  |  |

| การซื้อบริการกับบริษัทในเครือเดียวกัน | 4,925,221 | 4,183,746 | 168,493,510 | 132,371,777 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 30 กันยายน | 31 ธันวาคม | 30 กันยายน | 31 ธันวาคม |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| ลูกหนี้ | 160,189,724 | 131,953,992 | 6,097,246,432 | 4,424,063,151 |

| เจ้าหนี้ | 332,353,370 | 222,018,533 | 12,651,994,861 | 7,458,246,379 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 30 กันยายน | 30 กันยายน | 30 กันยายน | 30 กันยายน |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| - เงินเดือนและผลประโยชน์ระยะสั้นอื่น | 806,760 | 994,259 | 29,515,171 | 32,906,101 |

| - ผลประโยชน์เมื่อเกษียณอายุ | 34,551 | 38,924 | 1,264,046 | 1,288,245 |

|  | 841,311 | 1,033,183 | 30,779,217 | 34,194,346 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดเก้าเดือนสิ้นสุดวันที่ | 30 กันยายน | 30 กันยายน | 30 กันยายน | 30 กันยายน |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| - เงินเดือนและผลประโยชน์ระยะสั้นอื่น | 3,963,218 | 3,802,298 | 136,359,512 | 119,697,794 |

| - ผลประโยชน์เมื่อเกษียณอายุ | 108,501 | 540,260 | 3,771,593 | 17,056,327 |

|  | 4,071,719 | 4,342,558 | 140,131,105 | 136,754,121 |



| 10	การค้ำประกันโดยธนาคาร |



| 11	การจ่ายเงินปันผล |



| 12	ภาระผูกพัน |



| 13	การอนุมัติข้อมูลทางการเงิน |